|  |
| --- |
| **ভূমি মন্ত্রণালয়** |

**১.০ ভূমিকা**

**১.১ দেশের আর্থ-সামাজিক প্রেক্ষাপটে মন্ত্রণালয়/বিভাগের গুরুত্ব:** ভূমি বাংলাদেশে সামাজিক মর্যাদা ও নিরাপত্তার প্রতীক হিসাবে বিবেচিত। এ দেশের মোট জনসংখ্যার বৃহৎ অংশ কৃষি কাজের মাধ্যমে জীবিকা নির্বাহ করে। আর্থিক ও সামাজিক জীবনযাত্রায় বিভিন্ন ভাবে ভূমি খুবই গুরুত্বপূর্ণ ভূমিকা পালন করে থাকে। ভূমির অপ্রতুলতা বিবেচনায় ভূমি ব্যবহারের উপর যথাযথ গুরুত্বারোপ অপরিহার্য। অতিদরিদ্র ও সুবিধাবঞ্চিত পরিবারসমূহের ভূমি নির্ভরশীলতা বিবেচনায় কৃষি জমি সুরক্ষা এবং ভূমির পরিকল্পিত ব্যবহার নিশ্চিতকরণে ভূমি মন্ত্রণালয় বিভিন্ন কার্যক্রম পরিচালনা করছে। সরকারি মালিকানাধীন খাস জমি, জলমহাল, সায়রাত মহাল (বালুমহাল, চিংড়িমহাল ইত্যাদি), অর্পিত এবং পরিত্যক্ত সম্পত্তির ব্যবস্থাপনা ও বন্টন, ভূমি জরিপ ও মালিকানা স্বত্ব হালনাগাদকরণ ইত্যাদি ভূমি মন্ত্রণালয়ের কার্যক্রমসমূহের প্রধান লক্ষ্য ও উদ্দেশ্য। তাছাড়া, ভূমি অধিগ্রহণ ও হুকুমদখল, ভূমিহীনদের মধ্যে খাস জমি বিতরণ এ মন্ত্রণালয়ের অন্যতম গুরুত্বপূর্ণ কাজ।

**1.2 Allocation of business অনুযায়ী নারী উন্নয়ন সংক্রান্ত মন্ত্রণালয়/বিভাগের ম্যান্ডেট:** দেশের আর্থ-সামাজিক প্রেক্ষাপটে ভূমি মন্ত্রণালয়ের গুরুত্ব অপরিসীম। মন্ত্রণালয়ের কার্যবন্টন তথা (Allocation of Business) এ নারীর উন্নয়নের জন্য কোন সুনির্দিষ্ট নির্দেশনা কিংবা অনুচ্ছেদ নেই। অন্যান্য মন্ত্রণালয়ের ন্যায় এ মন্ত্রণালয়ের নারী উন্নয়নের জন্য প্রত্যক্ষভাবে কোন বিশেষ লক্ষ্যমাত্রা অর্জন কিংবা প্রতিশ্রুতি বাস্তবায়নের অঙগীকার নেই। তবে এ মন্ত্রণালয়ের কার্যক্রমে পরোক্ষভাবে নারী উন্নয়নের বিষয়টি বিদ্যমান রয়েছে যা মন্ত্রণালয় ও এর সংশ্লিষ্ট দপ্তর/সংস্থার গৃহীত বহুবিধ পদক্ষেপ এবং কর্মসূচীতে প্রতীয়মান হয়েছে।

**২.০ মন্ত্রণালয়/বিভাগ সংশ্লিষ্ট নারী উন্নয়ন বিষয়ক আইন, নীতিমালা ও জাতীয় পরিকল্পনা দলিলের দিক-নির্দেশনা:** ভূমি মন্ত্রণালয়ের কার্যক্রমসমূহ পরিচালনার ক্ষেত্রে ‘জাতীয় ভূমি ব্যবহার নীতি, ২০০১’, ‘কৃষি খাস জমি ব্যবস্থাপনা ও বন্দোবস্ত নীতিমালা, ১৯৯৭’, ‘অকৃষি খাস জমি ব্যবস্থাপনা ও বন্দোবস্ত নীতিমালা, ১৯৯৫’, ‘হোটেল ও মোটেলের জন্য খাসজমি বন্দোবস্ত (সংশোধিত) নীতিমালা, ১৯৯৮’, ‘বালুমহাল ও মাটি ব্যবস্থাপনা বিধিমালা, ২০১১’, ‘চিংড়িমহাল ব্যবস্থাপনা নীতিমালা, ১৯৯৮’, ‘জলমহাল ব্যবস্থাপনা নীতি, ২০০৯’, ‘লবণ মহাল ব্যবস্থাপনা নীতিমালা, ১৯৯২’, ‘অর্পিত সম্পত্তি প্রত্যর্পন (সংশোধন) আইন, ২০১১’ এবং ‘স্থাবর সম্পত্তি অধিগ্রহণ ও হুকুমদখল অধ্যাদেশ, ১৯৮২’ ইত্যাদি নীতিমালাসমূহ ব্যবহৃত হয়ে থাকে যার কোনটিতেই প্রত্যক্ষভাবে নারী উন্নয়নের বিষয়ে উল্লেখ নেই। কিন্তু এসব নীতিমালার আওতায় নারীগণ বিভিন্ন অর্থনেতিক কর্মকাণ্ডে অংশগ্রহণ করতে পারে। বিশেষত: চিংড়ি মহাল ব্যবস্থাপনা নীতিমালায় বিগত বছরসমূহে বিভিন্ন ব্যবস্থাপনা কমিটিতে সদস্য হিসেবে নারীদেরকে অন্তর্ভুক্ত করার লক্ষ্যে ব্যবস্থা রাখা হয়েছে।

**3.০ নারী উন্নয়নে মন্ত্রণালয়/বিভাগের প্রাসঙ্গিক কৌশলগত উদ্দেশ্য ও কার্যক্রমসমূহ**

**ভূমি ব্যবস্থাপনা আধুনিকায়ন:** ১৬১২২ কল সেন্টারের মাধ্যমে ভূমি সংক্রান্ত যেকোন অভিযোগের প্রতিকারের মাধ্যমে নারীদের জমির সুরক্ষা বৃদ্ধি পাবে। এর ফলে নারীর ক্ষমতায়ন বৃদ্ধি পাবে।

**ভূমিহীন অতি দরিদ্র এবং নিম্নবিত্তদের পুনর্বাসন ও আর্থ-সামাজিক অবস্থার উন্নয়ন:** বন্দোবস্তকৃত গৃহ ও জমির দলিলে স্বামী ও স্ত্রী দুজনেরই নাম থাকে। এতে স্বামী, স্ত্রী প্রত্যেকের ৫০% মালিকানা উল্লেখ থাকে। ফলে নারীদের সামাজিক অধিকার ও নিরাপত্তা নিশ্চিত হয় এবং দারিদ্র্য বিমোচনে ভূমিকা পালন করে।

**স্বচ্ছ ও দক্ষ ভূমি রাজস্ব ব্যবস্থাপনা:** ই-নামজারি, খতিয়ান ও ম্যাপ, ই-পর্চা অনলাইন পেমেন্টের মাধ্যমে প্রদানের ফলে নারীরা অতি সহজে স্বচ্ছতার সাথে তাদের ভূমি সংক্রান্ত রাজস্ব ফি প্রদান করে তাদের জমির CLO (Certificate of Land ownership) প্রাপ্তি নিশ্চিত করতে পারবে। ফলে নারীর ক্ষমতায়ন বৃদ্ধি পাবে।

**ভূমির মালিকানা স্বত্ব নিশ্চিতকরণ:** ডিজিটাল ভূমি জরিপ এবং ভূমি রেকর্ড ও ম্যাপ উন্মুক্তকরণের ফলে জমির মৌজা ও খতিয়ানের তথ্য দিয়ে জমির মালিকানা অনলাইনে প্রদর্শিত হবে। এর ফলে নারীর জমির সুরক্ষা বৃদ্ধি পাবে।

**4.০ মন্ত্রণালয়ের অগ্রাধিকার ব্যয়খাত/কর্মসূচিসমূহ এবং নারী উন্নয়নে এর প্রভাব**

|  |  |
| --- | --- |
| অগ্রাধিকার সম্পন্ন ব্যয় খাত/ কর্মসূচিসমূহ | নারী উন্নয়নের প্রভাব (প্রত্যক্ষ ও পরোক্ষ) |
| ভূমি রেকর্ড কম্পিউটারাইজেশন | ভূমি রেকর্ড আধুনিকায়নের ফলে মালিকানা রেকর্ডে মহিলাদের নাম অন্তর্ভুক্ত থাকায় সম্পত্তির উপর নারীর অধিকার প্রতিষ্ঠিত হয়েছে এবং তাদের সামাজিক নিরাপত্তা বৃদ্ধি পেয়েছে। |
| অনলাইন ভিত্তিক নামজারি ও ই-পর্চা সরবরাহ সফটওয়ার চালু হওয়ায় সহজে সরকারী ফি প্রদানের মাধ্যমে নারী/পুরুষ সকলে ঘরে বসে উপকৃত হচ্ছেন। |
| রেকর্ড প্রণয়ন | ল্যান্ড জোনিং এর মাধ্যমে ভূমিতে নারীর মালিকানা নিশ্চিত হয়েছে। এতে নারীর ক্ষমতায়ন এবং সামাজিক নিরাপত্তা বৃদ্ধি পেয়েছে। |
| জলবায়ু পরিবর্তনজনিত কারণে ক্ষতিগ্রস্থদের পুনর্বাসন | পুনর্বাসনের প্রাক্কালে কৃষি খাস জমি বন্দোবস্ত প্রদানের ক্ষেত্রে প্রতিটি পরিবারের স্বামী ও স্ত্রীর নামে বা পুত্র ও মায়ের নামে কবুলিয়ত রেজিস্ট্রি করা হয়। বিগত তিন অর্থবছরে এর মাধ্যমে ২০ হাজার ভূমিহীন পরিবারের নারীদের অধিকার ও অংশীদারিত্ব প্রতিষ্ঠা করা হয়েছে। |

**5.০ মন্ত্রণালয়ের কার্যক্রমে নারীর অংশগ্রহণ এবং মোট বাজেটে নারীর হিস্যা**

**৫.১ মন্ত্রণালয়/দপ্তর/সংস্থার কার্যক্রমে নারীর অংশগ্রহণ**

| **মন্ত্রণালয়/সংস্থা** | **নারী** | **পুরুষ** |
| --- | --- | --- |
| ১. সচিবালয় | ১৭ | ৮৭ |
| ২. হিসাব নিয়ন্ত্রক-রাজস্ব | ৪১ | ১৮৯ |
| ৩. ভূমি সংস্কার বোর্ড | ১০ | ৭৫ |
| ৪. মাঠপর্যায়ের ভূমি প্রশাসন কার্যালয়সমূহ | ৪৯৭০ | ১১৫৯৯ |
| ৫. ভূমি আপীল বোর্ড | ০৮ | ৩২ |
| ৬. ল্যান্ড কমিশন | ০০ | ০৮ |
| ৭. ভূমি প্রশাসন প্রশিক্ষণ ইনস্টিটিউট | ০৮ | ১৮ |
| ৮. ভূমি রেকর্ড ও জরিপ অধিদপ্তর | ২১১ | ২১৭২ |
| মোট | **৫২৬৫** | **১৪১৮০** |
| নারী ও পুরুষের শতকরা হার (%) | **২৭.০৮%** | **৭২.৯২%** |

**5.২ মন্ত্রণালয়/দপ্তর/সংস্থার কার্যক্রমে উপকারভোগী মহিলা ও পুরুষের পরিসংখ্যান:**

| **মন্ত্রণালয়/সংস্থা** | **নারী** | **পুরুষ** |
| --- | --- | --- |
| ১. সচিবালয় | ৫১ | ২৬১ |
| ২. হিসাব নিয়ন্ত্রক-রাজস্ব | ৯৩ | ৩০৪ |
| ৩. ভূমি সংস্কার বোর্ড | ৩০ | ২২৫ |
| ৪. মাঠপর্যায়ের ভূমি প্রশাসন কার্যালয়সমূহ | ৪৯৭০ | ১১৫৯৯ |
| ৫. ভূমি আপীল বোর্ড | ২৬ | ৬৫ |
| ৬. ল্যান্ড কমিশন | ০০ | ০০ |
| ৭. ভূমি প্রশাসন প্রশিক্ষণ ইনস্টিটিউট | ১০৩৮ | ৫৫৩১ |
| ৮. ভূমি রেকর্ড ও জরিপ অধিদপ্তর | ২৯৭ | ২৯৪৭ |
| মোট | **৬৫০৫** | **২০৯৩২** |
| নারী ও পুরুষের শতকরা হার (%) | **২৩.৭১%** | **৭৬.২৯%** |

**5.৩ মন্ত্রণালয়ের মোট বাজেটে নারীর হিস্যা:**

(কোটি টাকায়)

| **বিবরণ** | **বাজেট 20২3-24** | | | **সংশোধিত 2022-২3** | | | **বাজেট 2022-২3** | | | **প্রকৃত 2021-22** | | |
| --- | --- | --- | --- | --- | --- | --- | --- | --- | --- | --- | --- | --- |
| **বাজেট** | **নারীর হিস্যা** | | **সংশোধিত** | **নারীর হিস্যা** | | **বাজেট** | **নারীর হিস্যা** | | **প্রকৃত** | **নারীর হিস্যা** | |
| **নারী** | **শতকরা হার** | **নারী** | **শতকরা হার** | **নারী** | **শতকরা হার** | **নারী** | **শতকরা হার** |
| মোট বাজেট |  |  |  |  |  |  |  |  |  |  |  |  |
| মন্ত্রণালয়ের বাজেট |  |  |  |  |  |  |  |  |  |  |  |  |
| উন্নয়ন বাজেট |  |  |  |  |  |  |  |  |  |  |  |  |
| পরিচালন বাজেট |  |  |  |  |  |  |  |  |  |  |  |  |

সূত্রঃ আর.সি.জি.পি. ডাটাবেইজ

**6.০ বিগত অর্থবছরে নারী উন্নয়নে সুপারিশকৃত কার্যাবলির অগ্রগতির চিত্র ও উল্লেখযোগ্য সাফল্যসমূহ**

**6.1 বিগত অর্থবছরে জেন্ডার বাজেট প্রতিবেদনে নারী উন্নয়নে মন্ত্রণালয়ের জন্য সুপারিশকৃত কার্যাবলি :**

| **ক্রমিক নং** | **বিগত বছরের সুপারিশকৃত কার্যাবলি** | **অগ্রগতি** |
| --- | --- | --- |
| ১ | চিংড়ি মহাল ব্যবস্থাপনা নীতিমালা | নারীদের বিভিন্ন উন্নয়নমূলক কর্মকান্ডে সম্পৃক্তকরণে উৎসাহ প্রদানের লক্ষ্যে চিংড়ি মহাল ব্যবস্থাপনা নীতিমালায় বিগত বছরসমূহে বিভিন্ন ব্যবস্থাপনা কমিটিতে সদস্য হিসেবে নারীদেরকে অন্তর্ভুক্ত করার ব্যবস্থা রাখা হয়েছে। |
| ২ | ঢাকা মহানগরীর ছিন্নমূল বস্তিবাসী ও নিম্নবিত্ত পরিবারের পুনর্বাসন প্রক্রিয়া | বিগত বছরসমূহে ঢাকা মহানগরীর ছিন্নমূল বস্তিবাসী ও নিম্নবিত্ত পরিবারের পুনর্বাসন প্রক্রিয়ায় নারীদের স্বল্পমূল্যে ফ্ল্যাট প্রদানের জন্য বেসরকারি অংশীদারিত্বে সরকারি জমিতে ফ্ল্যাট নির্মাণ করা হয়েছে। |
| ৩ | ক. গুচ্ছগ্রাম প্রকল্প | গুচ্ছগ্রাম প্রকল্পের আওতায় এ পর্যন্ত ৬৬০টি গুচ্ছগ্রাম নির্মাণ করা হয়েছে এবং ১৯,৬৪০টি ভূমিহীন পরিবারকে পুনর্বাসন এবং ৩০ হাজার ভূমিহীন পরিবারের নারী অংশীদারদের মধ্যে ২৫ হাজার একর কৃষি খাসজমি বিতরণ করা হয়েছে। পুনর্বাসিত এ পরিবারসমূহের আর্থ-সামাজিক উন্নয়নের জন্য আয়বর্ধক প্রশিক্ষণ খাতে ১১ কোটি ৭৭ লক্ষ ৪৮ হাজার টাকা এবং ক্ষুদ্র ঋণ খাতে ৫ কোটি ৩৯ লক্ষ ৫০ হাজার টাকা বন্টন করা হয়েছে। উপকারভোগীদের মধ্যে নারী ও পুরুষ উভয় সদস্য রয়েছে। |
| খ. কাজের বিনিময়ে খাদ্য কর্মসূচি | কাজের বিনিময়ে খাদ্য কর্মসূচি এবং ভূমিজাত অন্যান্য সুবিধার সাথে পরিকল্পিতভাবে নারীকে সম্পৃক্তকরণসহ SDG এর Goal-1 (টার্গেট ১.৪), Goal-2 (টার্গেট ২.৩), Goal-5 (টার্গেট ৫.এ), Goal-9 (টার্গেট ৯.১), Goal-11 (টার্গেট ১১.৩, ১১.৭), Goal-12 (টার্গেট ১২.২), Goal-15 (টার্গেট ১৫.১, ১৫.২, ১৫.৩, ১৫.৪) অর্জনে সহযোগী মন্ত্রণালয় হিসেবে ভূমি মন্ত্রণালয়ের ম্যাপিং এর আওতায় রয়েছে। প্রকৃত অর্থে জেন্ডার-বান্ধব একটি Comprehensive Action Plan মন্ত্রণালয়ের বিবেচনাধীন রয়েছে। |

**7.০ নারী উন্নয়নের লক্ষ্যমাত্রা অর্জনে** প্রতিবন্ধকতাসমূহ

ভূমি মন্ত্রণালয় নারী উন্নয়নে যে সমস্ত কার্যক্রম, প্রকল্প/কর্মসূচী গ্রহণ করেছে সেগুলো বাস্তবায়নের ক্ষেত্রে নিম্নে বর্ণিত প্রতিবন্ধকতাসমূহ রয়েছে-

ক) উত্তরাধিকার এর ক্ষেত্রে ধর্মীয় কুসংস্কার এবং ধর্মের অপব্যবহার;

খ) প্রয়োজনীয় বাসস্থানের অভাব;

গ) দূরবর্তী এলাকায় তথ্য ও প্রযুক্তির সীমিত ব্যবহারের ফলে ভূমি ও ভূমি সেবা সংক্রান্ত তথ্য সংকট;

ঘ) পারিবারিক সম্পত্তি অর্জনে কন্যা শিশুর সীমিত সুযোগ; এবং

ঙ) পারিবারিক সম্পত্তি বন্টনের সিদ্ধান্ত গ্রহণে নারীকে যথাযথ মূল্যায়ন না করা।

**৮.০ ভবিষ্যৎ করণীয় সম্পর্কে সুপারিশ**

* স্বত্বলিপি হালনাগাদকরণের কার্যক্রমটি যথাসময়ে সম্পন্ন করার মাধ্যমে ভূমিতে নারীর মালিকানা নিশ্চিত করা হবে;
* ভূমি বিষয়ক বিভিন্ন তথ্য ও সেবা প্রাপ্তিতে নারীদের অগ্রাধিকার প্রদানের লক্ষ্যে যথাযথ ব্যবস্থা গ্রহণ করা হবে;
* ভূমিহীন পরিবার পুনর্বাসনের উদ্দেশ্যে গুচ্ছগ্রাম নির্মাণ করে ভূমিহীন পরিবারের নামে গৃহ বরাদ্দসহ স্বামী-স্ত্রী উভয়ের নামে কবুলিয়ত দলিল প্রদান করা এবং এ ধরণের প্রকল্প কার্যক্রম অধিক সংখ্যায় বাস্তবায়ন করা হবে;
* অসহায়, দরিদ্র, বিধবা ও প্রতিবন্ধী নারীদের মধ্যে অগ্রাধিকার ভিত্তিতে সরকারি খাস জমি বরাদ্দ দেয়া সংক্রান্ত নীতিমালা প্রণয়ন ও বাস্তবায়ন করা হবে; এবং
* স্বত্বলিপি হালনাগাদকরণের কার্যক্রমটি যথাসময়ে সম্পন্ন করার মাধ্যমে ভূমিতে নারীর মালিকানা নিশ্চিত করা হবে।